《代杨师文送方别驾还景州》
明代·孙绪

古人重循良，仁恩在黔庶。今人重循良，瑰奇在声誉。

羡君道术奇，不爱名实著。把手问饥羸，低头理沮洳。

德化甫三月，歌谣闻处处。往年锥并无，今得饔飧饫。

熠熠鹰鹯群，忽睹祥鸾翥。简书昨日下，别我欲何去。

清漳溯新流，黄堂归旧署。习习风徐来，窅窅天方曙。

望望北天云，百忧复千虑。

作者简介：初人。洪武中官饶阳知县，均赋役，清刑罚，以廉能称。